เริ่มมีประจำเดือนวันที่ 17 พย. ผ่าไฟแดงวันที่ 19 หลั่งใน แต่กินยาคุมฉุกเฉินแล้ว จนวันที่ 19ธ.ค ปจดยังไม่มา จะท้องมั้ยคะ
สวัสดีค่ะ หากประจำเดือนมาสม่ำเสมอ มีการตกไข่สม่ำเสมอ การมีเพศสัมพันธ์ในช่วงมีประจำเดือน 7 วันแรกมีโอกาสตั้งครรภ์ได้น้อยมาก แต่ก็ควรจะต้องทำการคุมกำเนิดด้วยวิธีที่มีประสิทธิภาพสูงเช่นใส่ถุงยางอนามัยร่วมไปด้วยกรณีนี้จึงอาจมีข้อบ่งชี้การใช้ยาคุมฉุกเฉิน ยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้ประจำเดือนอาจมาช้าไปได้เช่นกัน แต่ไม่ควรช้าเกิน 35 วันจากรอบก่อน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป